Το απόλυτα σατανικό μυαλό είχε ένας 52χρονος Γάλλος, εκπρόσωπος της Φραγκισκανικού Τάγματος της Καθολικής Εκκλησίας της Γαλλίας, ο οποίος είχε έρθει στην Ελλάδα από το 2012 για δήθεν φιλανθρωπικό έργο και αυτόν ακριβώς τον ρόλο εκμεταλλεύτηκε για να ικανοποιήσει τις αρρωστημένες του ορέξεις σε βάρος ανηλίκων!

ADVERTISING

Εξιχνιάσθηκε λοιπόν έπειτα από επισταμένη έρευνα αστυνομικών του Τμήματος Προστασίας Ανηλίκων της Διεύθυνσης Ασφάλειας Θεσσαλονίκης, υπόθεση ασέλγειας σε βάρος τεσσάρων ανηλίκων.

Ταυτοποιήθηκε ως δράστης ο 52χρονος Γάλλος, εκπρόσωπος της Καθολικής Εκκλησίας, σε βάρος του οποίου σχηματίσθηκε δικογραφία, για κατάχρηση ανηλίκων σε ασέλγεια με την επιβαρυντική περίπτωση τέλεσης του αδικήματος από πρόσωπο που συνοικεί με τον ανήλικο και για παράβαση του Νόμου περί εξαρτησιογόνων ουσιών.

Ειδικότερα, τέσσερις ανήλικοι Πακιστανοί, ηλικίας από 14 έως 17 ετών, κατήγγειλαν στην Ασφάλεια ότι αρχές Ιανουαρίου του τρέχοντος έτους, εξαιτίας της ευάλωτης κοινωνικής τους κατάστασης και επειδή ήταν άστεγοι, δέχτηκαν να φιλοξενηθούν από τον 52χρονο στο σπίτι του στην περιοχή της Τούμπας, ο οποίος ισχυρίστηκε ότι θα τους παρείχε στέγη και τροφή.

Σύμφωνα με την καταγγελία των ανηλίκων, ο κατηγορούμενος, κατά την παραμονή τους στην οικία του, προέβαινε επανειλημμένα σε ασελγείς πράξεις σε βάρος τους, εκμεταλλευόμενος απόλυτα την δυσχερή του θέση…

Σε έρευνα που διενεργήθηκε χθες στην οικία του 52χρονου, βρέθηκαν και κατασχέθηκαν έξι σκληροί δίσκοι και μία κάρτα αποθήκευσης ψηφιακών δεδομένων, τα οποία εστάλησαν για εργαστηριακή πραγματογνωμοσύνη, καθώς και ναρκωτικά δισκία τα οποία εμπίπτουν στις διατάξεις του Νόμου περί εξαρτησιογόνων ουσιών, οπότε και συνελήφθη.

Μάλιστα, όπως προέκυψε από τις καταθέσεις ο Γάλλος παιδόφιλος μοναχός έδινε ναρκωτικά χάπια στα παιδιά, δήθεν ότι ήταν φάρμακα για να τα αφήνει αναίσθητα και ύστερα να ασελγεί σε βάρος τους!

Ο συλληφθείς θα οδηγηθεί στον αρμόδιο Εισαγγελέα.